|  |  |  |  |
| --- | --- | --- | --- |
|  | | • •  **Zákonní zástupcovia žiakov**  **ZŠ Janigova 2**  **040 23 Košice**  • • | |
| o | | | |
| **Váš list číslo/zo dňa** | **Naše číslo** | **Vybavuje/linka** | **Košice** |
|  |  | Mgr. E.Oravcová/0901700378 | 21.8.2020 |

**Vec : Usmernenie k zahájeniu školského roka 2020/2021**

Na základe usmernenia ministra školstva Slovenskej republiky zo dňa 18.8.2020 vydávam toto usmernenie pre všetkých zákonných zástupcov žiakov základnej školy. Cieľom usmernenia je stanoviť základné prevádzkové podmienky po dobu trvania pandémie ochorenia COVID-19 a potreby dodržiavania protiepidemických opatrení a odporúčaní. Uvedené podmienky sú stanovené nad rámec štandardných podmienok vyplývajúcich zo školských, hygienických, pracovnoprávnych a ďalších predpisov, ktoré zostávajú naďalej v platnosti.

Všetky opatrenia, prijaté základnou školou sú rozdelené do troch úrovní - zelenej, oranžovej a červenej.

**Zelená fáza :** škola nemá žiadneho podozrivého ani pozitívneho žiaka či zamestnanca. **Oranžová fáza :** škola má žiaka alebo zamestnanca podozrivého na ochorenie.

**Červená fáza :** škola má dvoch a viac pozitívnych žiakov alebo jedného zamestnanca.

**Prípravná fáza - pred zahájením školského roka**

1. Na vstupných dverách je zverejnený oznam, ktorý hovorí, za akých podmienok nemôže nastúpiť dieťa do základnej školy (príloha č. 1).

2. Škola zabezpečila dostatok dezinfekčných prostriedkov pre osobnú hygienu a dezinfekciu, ako aj osobné ochranné prostriedky pre jej zamestnancov.

3. Pred otvorením prevádzky je zabezpečené dôkladné čistenie a dezinfekciu priestorov školy,

4. Pre účely izolácie žiaka, u ktorého sa vyskytnú príznaky ochorenia COVID-19, prípadne iného prenosného ochorenia počas vyučovania, je vyčlenený priestor v návštevnej miestnosti.

**Organizácia zahájenia školského roka 2020/2021 - 2. septembra 2020:**

1. Budova školy bude otvorená od 7:45 hod. ...

2. Z dôvodu minimalizovania zhromažďovania osôb pred budovou školy žiadame, aby žiaci 2. – 9. ročníka v čase od 7:45 do 8:00, navrhujem už od 7:30 a všetci cez hlavný vchod – bude vyzdobený .... vchádzali do kmeňových tried, kde ich privítajú triedni učitelia.

3. Žiakov prvého ročníka vyzdvihnú pred hlavným vchodom ich pani učiteľky.

4. Nových žiakov odprevadia do ich tried poverení pedagogický zamestnanci školy.

5. Zákonným zástupcom žiakov je vstup do budovy školy zakázaný. Výnimka platí pre jedného zákonného zástupcu : nového žiaka a žiaka prvého ročníka.

6. Všetci žiaci a zákonní zástupcovia vstupujúci do budovy školy majú ústa a nos prekryté rúškom a vykonajú dezinfekciu rúk dezinfekčným prostriedkom umiestneným pri vchode.

V spoločných priestoroch (na chodbách, toaletách, v zborovni a v ŠJ) sú rúška povinné pre žiakov, zamestnancov školy a sprevádzajúce osoby. Pre žiakov 1. stupňa sú rúška v triedach odporúčané.

7. ŠKD a ŠJ dňa 2.9.2020 nie je v prevádzke.

8. Prítomnosť žiakov 2. – 9. ročníka v škole je maximálne do 9:30 hod. pre žiakov 1. ročníka do 10:00 hod.

9. Organizácia vyučovania od 3.9. do 15.9.2020 :

Krátené vyučovacie hodiny na 35 minút (podľa rozpisu).

3.9. 1. ročník 3 hodiny triednické práce

2. – 4. ročník 1 hodina triednické práce

3 hodiny didaktické hry v prírode – teoretická časť

5. – 9. ročník 2 hodiny triednické práce

3 hodín OŽAZ – teoretická časť

4.9. 1. ročník 3 hodiny didaktické hry v prírode – praktická časť

2. – 4. ročník 4 hodiny didaktické hry v prírode – praktická časť

5. – 9. ročník 5 hodín OŽAZ – praktická časť

7. – 14. 9. Krátené vyučovacie hodiny na 35 minút (podľa rozpisu).

Vyučovanie podľa platného rozvrhu.

Žiaci 1. stupňa vchádzajú a vychádzajú do budovy školy cez dolný vchod, žiaci 2. stupňa cez hlavný vhod.

Ranné sprevádzanie žiaka 1. ročníka v budove školy je umožnené jednému zákonnému zástupcovi do 11. 9. 2020.

Žiadame ostatných rodičov aby do budovy školy nevstupovali pred ani po vyučovaní.

Žiakov 1. stupňa pred dolný vchod odprevadia po vyučovaní triedne učiteľky, asistenti učiteľa, vychovávateľky ŠKD, prípadne iní poverení zamestnanci školy.

Do 15.9. :

\* NBV greko. a evanj. sa nerealizuje.

\* Ranná ŠKD nie je v prevádzke.

\* Činnosť v ŠKD končí o 16:00 hod.

\* Mliečna desiata sa neposkytuje – do odvolania.

\* Popoludňajšia záujmová činnosť sa nerealizuje.

**Vyššie uvedené opatrenia sa podľa epidemiologickej situácie môžu predĺžiť a odporúča sa ich dodržiavanie aj počas obdobia 16. 9. – 23. 9. 2020.**

### Povinnosti zákonného zástupcu žiaka :

1. Zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy resp. školského klubu detí (nosenie rúšok, dodržiavanie odstupov, dezinfekcia rúk v zmysle aktuálnych opatrení ÚVZ SR).

2. Dodržiava pokyny riaditeľa školy, ktoré upravujú podmienky prevádzky konkrétnej základnej školy a školského klubu detí na školský rok 2020/2021.

3. Predkladá pri prvom nástupe žiaka do základnej školy čestné prehlásenie (príloha č. 4) alebo po každom prerušení dochádzky žiaka do základnej školy v trvaní viac ako tri dni predkladá písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha č. 5).

4. Zákonný zástupca zabezpečí pre svoje dieťa každý deň dve rúška (jedno náhradné, musí mať pri sebe v prípade potreby) a papierové jednorazové vreckovky.

5. V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

6. Pri ceste do školy sa žiaci riadia aktuálnymi opatreniami ÚVZ SR a pokynmi RÚVZ. Sprevádzajúce osoby sa vo vnútorných priestoroch školy nepohybujú s výnimkou žiakov prvého ročníka základnej školy. Žiaka môže v budove školy sprevádzať vždy len jeden zákonný zástupca.

### 

7. **Nikto s príznakmi infekcie dýchacích ciest**, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) **nesmie vstúpiť do priestorov budovy školy.**

2. **Ak žiak** v priebehu dňa vykazuje niektorý z možných príznakov COVID-19, bezodkladne si nasadí rúško a je nutné umiestniť ho do samostatnej izolačnej miestnosti a kontaktovať zákonných zástupcov, ktorí ho bezodkladne vyzdvihnú.

Toto usmernenie predstavuje nadstavbu platných opatrení a bude podliehať pravidelnej aktualizácii.

Mgr. Edita Oravcová

riaditeľka školy